《寄题彩烟山房》
明代·释宗泐

天姥峰南彩烟里，梁氏山房屹高峙。幽人读书居其中，万壑千岩在窗几。

一从读书不计春，姓名岂肯闻时人。去年应聘来京国，今年奉符归养亲。

梁氏新昌称巨族，络谷笼冈架重屋。弟兄如林自师友，饱饫诗书作梁肉。

我闻山房最潇洒，涧水松风入陶写。愿学当年支道林，买山终老沃洲下。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。